Grond: Hervorming kom eers ná Mei aan die gang | Netwerk24
Grond: Hervorming kom eers ná Mei aan die gang
Deur Francois Williams 14 Maart 2019 12:05
Grondhervorming moet op gesonde ekonomiese beginsels gegrond wees, sê Wandile Sihlobo, landbou-ekonoom van die landbousakekamer Agbiz.
Wandile Sihlobo, landbou-ekonoom van Agbiz.
Hy het op die Sitruskwekersvereniging se beraad in Port Elizabeth gesê besliste besluite oor grondhervorming sal waarskynlik eers ná die verkiesing in Mei geneem word.
Sihlobo is egter oortuig grondhervorming in Suid-Afrika sal nie ten koste van groei en werkskepping plaasvind nie.
’n Ad hoc-komitee van die parlement bespreek tans hoe die Grondwet gewysig moet word om die onteiening sonder vergoeding moontlik te maak. Volgens Sihlobo sal alle Suid-Afrikaners by die proses betrek word.
Hy gee toe die landbousektor sal net groei as vertroue herstel word. Regstreekse buitelandse investering in landbou het oor die jare heen afgeneem en bedra tans slegs 0,1% van die totale regstreekse buitelandse investering in Suid-Afrika.
Sakevertroue moet verbeter om dié soort belegging terug te lok en die sektor te laat groei, het Sihlobo aan die sowat 600 beraadgangers gesê.
Meer oor: Agbiz | Wandile Sihlobo | Onteiening Sonder Vergoeding | Landbou | Grondhervorming
Boelie-taktiek oor grondeise gestuit
Onteiening sonder vergoeding ‘gebeur voor ons oë’
Ramaphosa: ‘My familie se grond is gesteel’